b"\n_START_ARTICLE_\nLadislau B\xc3\xb6l\xc3\xb6ni\n_START_SECTION_\nTraject\xc3\xb2ria\n_START_PARAGRAPH_\nA Romania jug\xc3\xa0 durant 14 anys al ASA T\xc3\xa2rgu Mure\xc5\x9f de la seva ciutat natal i tres m\xc3\xa9s al FC Steaua Bucure\xc5\x9fti, on es proclam\xc3\xa0 campi\xc3\xb3 d'Europa el 1986 i de la Supercopa europea. L'any 1988 inici\xc3\xa0 la seva traject\xc3\xb2ria europea que el port\xc3\xa0 per clubs modestos de B\xc3\xa8lgica i Fran\xc3\xa7a._NEWLINE_Amb la selecci\xc3\xb3 de Romania jug\xc3\xa0 108 partits, en els quals marc\xc3\xa0 25 gols i particip\xc3\xa0 en l'Eurocopa 1984._NEWLINE_Es retir\xc3\xa0 del futbol actiu el 1992 i es convert\xc3\xad en entrenador. Entren\xc3\xa0 a Fran\xc3\xa7a a equips com AS Nancy, Stade Rennais, AS Monaco FC i Standard Li\xc3\xa8ge. Tamb\xc3\xa9 fou seleccionador nacional roman\xc3\xa8s i entrenador de l'Sporting Clube de Portugal, club amb qui guany\xc3\xa0 la lliga i copa del pa\xc3\xads i introdu\xc3\xad al primer equip a jugadors com Ricardo Quaresma, Hugo Viana i Cristiano Ronaldo._NEWLINE_Posteriorment entren\xc3\xa0 a l'Orient Mitj\xc3\xa0 a clubs com l'Al-Wahda, al PAOK o al Royal Antwerp."